OzLabs/hebrew-wiki-articles huggingface dataset:
פרס פרויליך

פרס פרויליך (באנגלית: The Fröhlich Prize) הוא פרס המוענק על ידי החברה המתמטית של לונדון עבור עבודה מקורית וחדשנית ביותר בכל ענף במתמטיקה ונקרא לזכרו של המתמטיקאי אלברכט פרויליך (זוכה מדליית דה מורגן לשנת 1992). על פי התקנות הפרס מוענק "למתמטיקאי שיש לו פחות מ־25 שנים במעורבות במתמטיקה ברמה פוסט־דוקטורט, מה שמאפשר הפסקות ברציפות, או שלדעת ועדת הפרסים נמצא בשלב שווה ערך בקריירה שלהם".
הוא מוענק בשנים הזוגיות. פרס פרויליך לשנה X יכול להינתן רק למתמטיקאי, שהוא או (i) תושב בדרך כלל בממלכה המאוחדת של בריטניה הגדולה וצפון אירלנד ב־1 בינואר של שנה X, או (ii) חבר בחברה ושאת עיקר השכלתו רכש בממלכה המאוחדת. לא ניתן להעניק את פרס פרויליך למי שקיבל את מדליית דה מורגן או את פרס פוליה.

== זוכי הפרס ==
להלן רשימת זוכי הפרס:
* 2004 - יאן גרוינובסקי
* 2006 - מייקל וייס
* 2008 - ניקולס הייגם
* 2010 - ג'ונתן קיטינג
* 2012 - טרבור וולי
* 2014 - מרטין הירר
* 2016 - דומיניק ג'ויס
* 2018 - פרנצ'סקו מזדרי
* 2020 - פרנסואז טיסור
* 2022 - ריצ'רד תומאס

==ראו גם==
* מדליית דה מורגן
* פרס בריק
* פרס פוליה
* פרס וייטהד

== הערות שוליים ==

קטגוריה:פרסים למתמטיקה
קטגוריה:פרסים בריטיים
סירקולציה

בפיזיקה, סירקולציה (בעברית: הקפה) היא גודל סקלרי המוגדר כאינטגרל הקווי של שדה וקטורי לאורך מסילה סגורה. לסירקולציה יש חשיבות רבה במכניקת הזורמים כאשר השדה הווקטורי הוא שדה המהירות. באלקטרומגנטיות הסירקולציה של השדה החשמלי והשדה המגנטי מופיעות במשוואות מקסוול בצורתן האינטגרלית.

== הגדרה מתמטית ותכונות ==
יהי <math>\vec{V}</math> שדה וקטורי ותהי <math>C</math> מסילה סגורה, האינטגרל הקווי מסוג שני <math>\Gamma = \oint_C \vec{V}\cdot d\vec{\ell}</math> נקראה הסירקולציה של השדה <math>\vec{V}</math> מסביב ל-<math>C</math>.

אם השדה הוא שדה וקטורי משמר אזי הסירקולציה סביב כל לולאה תהיה שווה לאפס. מצב זה שקול לכך שהשדה יכול להירשם כגרדיאנט של שדה סקלרי.

משפט סטוקס מקשר בין הסירקולציה של שדה מסביב ללולאה לאינטגרל המשטחי של השטף של רוטור השדה דרך השטח הסגור על ידי הלולאה. כלומר מתקיים <math>\Gamma =\iint_A(\vec{\nabla} \times \vec{V})\cdot dS</math> כאשר <math>A</math> הוא משטח הנסגר על ידי <math>C</math>.

== שימושים ==
=== מכניקת הזורמים ===
במכניקת הזורמים, לסירקולציה של שדה המהירות יש חשיבות רבה. חשיבות זו נובעת בין היתר ממשפט הסירקולציה של קלווין הקובע שבזורם ברטרופי מושלם הסירקולציה של לולאה הנישאת עם הזרם לא משתנה בזמן.

משפט קוטה-ז'וקובסקי קובע כי העילוי ליחידת אורך המופעל על כנף פרופורציונלי לסירקולציה סביב מסלול המקיף את הכנף. ובמדויק <math>L'=\rho\Gamma v_\infty </math> כאשר <math>L'</math> הוא כוח העילוי, <math>\rho</math> צפיפות הזורם, <math>\Gamma </math> הסירקולציה סביב מסלול המקיף את הכנף ו-<math>v_\infty </math> מהירות הטיסה.

=== אלקטרומגנטיות ===
הסירקולציה של השדה החשמלי והמגנטי מופיעה בניסוח האינטגרלי של משוואות מקסוול. חוק פאראדיי קובע שהסירקולציה של השדה החשמלי סביב לולאה <math>C</math> שווה למינוס השינוי בשטף המגנטי הבוקע דרך המשטח הנסגר על ידי הלולאה. חוק אמפר קובע שהסירקולציה של השדה החשמלי סביב לולאה <math>C</math> פרופורציונלי לזרם העובר דרך המשטח הנסגר על ידי הלולאה ועוד השינוי בשטף החשמלי דרך משטח זה.

==קישורים חיצוניים==

קטגוריה:מכניקת הזורמים
קטגוריה:אלקטרומגנטיות
פויה אידני

פויה אידני (באנגלית: Pouya Idani; נולד ב-22 בספטמבר 1995) הוא שחמטאי איראני בדרגת רב-אמן. הוא היה אלוף עולם לנוער עד גיל 19 בשנת 2013.

נכון ליולי 2021, אידני נמצא בשיא כושרו ומדורג במקום השני באיראן לפי מד כושר.

== קריירת שחמט ==
אידני נולד בשנת 1995. בשנת 2011 זכה בתואר אמן בינלאומי<ref>[http://ratings.fide.com/title_applications.phtml?details=1&id=1413864&title=IM&pb=29 1st quarter Presidential Board Meeting 2011, 4-5 February, Antalya, TUR] FIDE</ref> ובשנת 2014 בתואר רב-אמן. בשנת 2009 הוא חלק מקום חמישי עם מדס אנדרסן באליפות העולם לנוער עד גיל 13. בשנת 2013 הוא זכה באליפות העולם לנוער עד גיל 18.

בשנת 2015 הוא השתתף בגביע העולם בשחמט 2015 אך הודח בסיבוב הראשון.

פויה אידני היה חבר נבחרת איראן במספר אולימפיאדות שחמט.

בשנת 2018 פויה אידני זכה במקום הראשון בממוריאל צ'יגורין ברוסיה.

==תחרות לדוגמה בה השתתף==
* גביע העולם בשחמט 2021

== קישורים חיצוניים ==

== הערות שוליים ==

קטגוריה:ספורטאים איראנים
קטגוריה:אלופי דנמרק בשחמט
קטגוריה:רבי-אמנים
קטגוריה:איראנים שנולדו ב-1995
אלעזר חזן

הרב אלעזר חזן (סביב ה'תק"ן 1790 - י"ג בחשוון ה'תרכ"ו 1865) היה רבה של מרקש וראש הישיבה בעיר.

==תולדות חייו==
נולד במרקש לרבי יעקב אל-חזן, בסביבות שנת ה'תק"ן (1790). למד כנראה בישיבות העיר. נשא את זהרה בת הרב שלמה אסבאג, רבה של מרקש. בשנת ה'תק"ף (1820 לערך) כבר חתם על פסקי דין. חבריו לדיינות היו: הרב אברהם פינטו הקטן (אב בית הדין), הרב דוד חיים צבאח, הרב אברהם אסולין, הרב מימון פינטו, הרב משה רוזיליו, הרב רפאל מסעוד אבן מוחא. לבית דינם הופנו שאלות מערים אחרות במרוקו. הרב חזן התכתב בין השאר עם רבי יצחק בן וואליד<ref>ראו למשל בשו"ת רבי דוד צבאח אורח חיים סימן א.</ref> ורבי אברהם אנקווא.<ref>ראו למשל שו"ת רבי דוד צבאח יורה דעה סימן ה'.</ref> בשנת ה'תרי"ח (1857) נפטר הרב דוד חיים צבאח שהיה עד לאותה העת רבה הראשי של מרקש, והרב חזן המשיך אותו בתפקיד. בשנת ה'תרכ"ג פרש מתפקידו כדי לעלות לארץ ישראל. בדרכו לארץ ישראל עבר בגיברלטאר והעתיק שם כמה ספרים.<ref>ביאור מהרא"ח עמודים 9-10.</ref> הוא התיישב ביפו וחי בה את שארית חייו.

הוא נפטר בי"ג בחשוון ה'תרכ"ו והספידו אותו כמה רבנים.<ref>רבי דוד מחכמי יפו (ראו ביאור מהרא"ח עמו' 12–13), ובנו רבי שלמה חזן (עיינו בספרו שלחן הטהור דרוש כ"א).</ref> נקבר בבית הקברות היהודי ביפו.

בנו הרב הרב שלמה חזן - רב ביפו ובצפת, מחבר הספרים "שלחן הטהור", "שלחן הזהב", "שלחן מלכים" ועוד.

==חיבוריו==
* ביאור מהרא"ח - ביאור רחב על שולחן ערוך חושן משפט, ממקורות ההלכה עד לפסיקת חכמי מרוקו ומרקש. הספר יצא לאור לראשונה מכתבי ידו של המחבר בשנת ה'תשע"ט (2019) בשלושה כרכים על ידי מכון "פי ישרים", פנמה<ref>ראה הערות על ספר זה ב[https://gilyonot.blogspot.com/2021/11/blog-post.html בלוג גליונות].</ref>.

חיבורים שלא נדפסו:
* ביאור על שולחן ערוך יורה דעה ואבן העזר
* חידושים על התורה
* פסקי דינים - הרבה מפסקי דינו הובאו ב[https://www.hebrewbooks.org/pdfpager.aspx?req=50657&pgnum=1 שו"ת רבי דוד צבאח ובית דינו]

== לקריאה נוספת ==
* תולדות רבי אלעזר חזן בספר ביאור מהרא"ח חלק א' עמודים 2–16

== הערות שוליים ==

קטגוריה:ילידי 1790
קטגוריה:מרקש: רבנים
קטגוריה:דיינים
קטגוריה:ראשי ישיבה מרוקאים
קטגוריה:מחברי ספרי הלכה
קטגוריה:אנשי עליות קדומות לארץ ישראל
קטגוריה:אישים הקבורים בבית העלמין היהודי ביפו
קטגוריה:נפטרים ב-1865
קטגוריה:עולים לארץ ישראל בשנים 1800–1881
דודג' וייפר VX I

דודג וייפר VX I (באנגלית: Dodge Viper VX I) הוא הדור החמישי והאחרון של מכונית הספורט דודג' וייפר. המכונית שהוצגה בשנת 2013, עוצבה מחדש לחלוטין.

== היסטוריה ופיתוח ==
בסתיו 2011 הודיע ראלף ז'יל מנכ"ל SRT כי הדור הבא של הווייפר יצא לראשונה בתערוכת הרכב בניו יורק באפריל 2012.<ref></ref>

בתערוכת הרכב הבינלאומית בניו יורק ב־2013 נחשף ה- וייפר GTS SRTS החדש יחד עם תוכנית להיכנס למרוצים.<ref></ref>

כחלק מהתוכנית של קרייזלר להפוך את טכנולוגית המרוצים SRT כמותג רכב נפרד בתוך קרייזלר גרופ LLC, הפך הווייפר SRT לרכב ההילה של המותג.<ref></ref>

במאי 2014 אוחד מחדש מותג SRT תחת דודג', כאשר מנכ"ל SRT לשעבר ראלף ז'יל המשיך כסגן הנשיא הבכיר לעיצוב מוצרים וגם כמנכ"ל ונשיא מוטור ספורט.<ref></ref>

== מפרטים ==
SRT הציע שתי גרסאות לווייפר: וייפר SRT ו- GTS. ה-GTS הוא דגם הפרמיום המציע נוחות יתר. ההבדל החיצוני הבולט ביותר בין שני הדגמים הוא מכסה המנוע. לדגם הבסיס שישה פתחי אוורור פונקציונליים ואילו לדגם ה-GTS יש רק שניים. לציון חזרתו של הווייפר, הציע SRT חבילת 'מהדורת השקה' שזמינה ב־150 דגמי GTS בשנת 2013. כל המכוניות במהדורת ההשקה נצבעו בכחול וייפר עם פסים לבנים תאומים והגיעו עם לוח מקף סדרתי שהונח בתוך תא המטען שלהן. החלק הפנימי של הווייפר הוא עור בצבע שחור.

וייפר ה-SRT כולל בקרת שיוט ובקרות על ההגה. טלפון בלוטות' של UConnect עם סטרימינג של אודיו בלוטות', כמו גם תצוגת מסך מגע בגודל 8.4 אינץ' כמו זו שנמצאת בקרייזלר 300. מושבי חשמל, כניסה ללא מפתח ומושבים מחוממים הם גם אפשרויות חדשות. מערכת ניווט של Garmin הייתה גם אפשרות זמינה, כמו גם הרדיו הלוויני Sirius XM ורדיו HD. כונן קשיח מובנה לאחסון מוזיקה ותמונות JPEG ו-MP3 נכלל גם כציוד סטנדרטי.

== ביצועים ==
הוייפר (VX I) מופעל על ידי מנוע V10. המנוע מייצר 640 כ"ס ב-6,150 סל"ד. בשנת 2015 ההספק הועלה ב-5&nbsp;כ"ס.

הוייפר יכול להאיץ בין 0–100 קמ"ש תוך 3.5 שניות ויכול להגיע למהירות מרבית של 335 קמ"ש.

== מכירות וסיום ייצור ==
מכירות הווייפר ב-2013 וב-2014 היו דלות. הייצור הופחת ב-באוקטובר 2013 ואז הופסק לחודשיים באפריל 2014 על רקע מכירות איטיות.<ref></ref>

באוקטובר 2015 הודיעה קבוצת פיאט קרייזלר כי הוייפר יפסיק את ייצורו בשנת 2017.<ref></ref> בתחילה, פיאט קרייזלר ציינה מכירות לקויות כסיבה להפסקת היצור עם זאת, מקורות אחרים הצהירו כי המכונית הופסקה מכיוון שהוייפר לא היה מסוגל לעמוד בתקנת הבטיחות של FMVSS 226, המחייבת כריות אוויר בצד.<ref name="Mike Connor"></ref> ביולי 2017 הודיעה פיאט קרייזלר כי תסגור לצמיתות את מפעל הרכבה קונר ב־31 באוגוסט 2017.<ref></ref>

קרייזלר הודיעה על חמש מהדורות מיוחדות וייפר לשנת הייצור האחרונה.<ref></ref>

== גלריה ==
<gallery mode="nolines" heights="150" widths="200">
קובץ:Edmonton Motor Show 2014 (13815798014).jpg|מבט לצד
קובץ:Edmonton Motor Show 2017 (34234252655).jpg|מבט לצד
קובץ:Edmonton Motor Show 2017 (34193952436).jpg|מבט לקדימה
</gallery>

== ראו גם ==

* דודג' וייפר

* דודג' וייפר ZB II

== קישורים חיצוניים ==

==הערות שוליים==

וייפר VX I
קטגוריה:דגמי מכוניות שהושקו ב-2013
קטגוריה:מכוניות אמריקאיות
קטגוריה:מכוניות ספורט
מייבשים את הביצה

"מייבשים את הביצה" היא תוכנית רדיו שבועית בהגשת שרון כידון ושי גולדן המשודרת בתחנת הרדיו 102FM ("רדיו תל אביב") מאז שנת 2010, בין השעות 8:00 ל-10:00 מדי יום שישי.

התוכנית עוסקת בסקירה אקטואלית של תחום התקשורת בעולם ובישראל על היבטיו השונים - פוליטיים, טכנולוגיים, מסחריים, תרבותיים ועוד.

כל תוכנית מורכבת משיחות טלפון עם מרואיינים (כ-10 בכל תוכנית), כשלחלקם פינות קבועות, כמו: יהודה נוריאל, אפי טריגר, גיא פינס, אבנר הופשטיין ועוד. בין המגישים המחליפים לאורך השנים: דנה ספקטור וטלי בן עובדיה.

חוץ מהשיחות עם המרואיינים, כידון וגולדן גם מנהלים ביניהם דיאלוגים תוך הבעת פרשנות ודעה, כשבתחילת התוכנית מוקדשת לכך פינת "הספוט".

ב-2011 זכתה התכנית בפרס תוכנית המלל הטובה ביותר לשנת 2011 מטעם אגודת העיתונאים בתל אביב.

נכון ל-2020 עורכת התכנית היא מילה סביטלמן.

==קישורים חיצוניים==
* 

==הערות שוליים==

קטגוריה:תוכניות ברדיו האזורי
סטיב סקיי

אישטוואן סֵקֶיי או סטיב סֵקֶיי (בהונגרית: Székely István; באנגלית: Steve Sekely; בודפשט, 25 בפברואר 1899 – פאלם ספרינגס, קליפורניה, ארצות הברית, 11 במרץ 1979) היה במאי קולנוע יהודי-הונגרי-אמריקאי.

== ביוגרפיה ==
אישטוואן סקיי נולד בבודפשט במשפחה יהודית בורגנית כבנם הבכור של מרצל סקיי (במקור:שטרן), אדריכל, ושל מריה וכסלר. הוא למד באוניברסיטת בודפשט לטכנולוגיה ולכלכלה במשך שנתיים, אך הפסיק את לימודיו והפך לעיתונאי. הוא עבד בכתב העת "השבוע" ((A Hét (folyóirat, 1890–1924), אחר כך היה העורך של כתב העת ההיתולי "אישטוק המשוגע" (Bolond Istók) שהיה דומה לכתב העת ההיתולי המפורסם הוותיק והנפוץ יותר בורשסם ינקו, כמו גם היה המחבר של כמ חלקים ממופעי "קברט אפולו". בשנות ה-20 של המאה ה-20 היה הכתב בגרמניה של היומון ההונגרי "עיתון" (Újság) וישב בברלין, אך לצד זה עבד גם עם התסריטאי במאי וסופר לודוויג וולף ככותב שותף. סקיי ביים סרטי קולנוע משנת 1929. הוא חזר להונגריה בשנת 1931 וב-28 באוקטובר 1933 נשא לאישה את השחקנית היהודייה אירן אגאי (1913–1950) עמה עבר לארצות הברית (שם היא נפטרה באופן פתאומי וטראגי בגיל 38) בשנת 1938 כבריחה מהלאומיות, מהנאציזם ומרדיפת היהודים בהונגריה ובגרמניה.<ref>[https://familysearch.org/ark:/61903/3:1:S3HT-DYN7-KMN?mode=g&i=73&cc=1452460 A házasságkötés bejegyezve a Bp. VI. ker. polgári házassági akv. 1570/1933. folyószáma alatt.]</ref> <ref>[http://lathatatlan.ovas.hu/index.htm?node=48623&f=3 Székely István]</ref> בשנת 1945 הקים סקיי חברת סרטים בארצות הברית בשם Star Pictures. הוא עבד במקסיקו בשנת 1950, בגרמניה המערבית בשנת 1953, באיטליה בין השנים 1954 לבין 1955, ובבריטניה ב-1962. יצירתו האחרונה הייתה הסרט ההונגרי "עץ השיטה הסגול" (Lila ákác) שהוסרט בשנת 1972, אותו ביים כבמאי וכתב כתסריטאי.

הוא עבד עם שחקנים כמו ג'ון קרדין, גייל פטריק, ננסי קלי, נאנט בורדו, ליונל אטוויל, טום ניל, ריצ'רד בייסהארט, פטרישיה רוק, ג'ון וינדהם, רודי וולי ואוטו קרוגר.

== פילמוגרפיה ==
לפי מדינת ההפקה (באנגלית), ביניהם כמה סרטים בלתי נשכחים כמו "היפוליט, רב השרתים" משנת 1931.<div class="mw-content-ltr">
</div>

== לקריאה נוספת ==
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. לקסיקון ביוגרפי הונגרי

== קישורים חיצוניים ==

* [http://mek.niif.hu/01900/01906/html/index785.html בדנובה]
* [https://web.archive.org/web/20100921181211/http://www.sulinet.hu/media/hypo-1.htm Sulinet.hu]
* [http://www.filmkatalogus.hu/Szekely-Istvan--sz20962 Filmkatallasz.hu]

== הערות שוליים ==

קטגוריה:מהגרים מהונגריה
קטגוריה:במאי קולנוע יהודים הונגרים
קטגוריה:תסריטאים יהודים
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:במאי קולנוע יהודים אמריקאים
קטגוריה:הונגרים שנולדו ב-1899
קטגוריה:הונגרים שנפטרו ב-1979
קטגוריה:אמריקאים שנפטרו ב-1979
קרטר מקינטייר

קרטר מקינטייר (באנגלית: Carter MacIntyre; נולד ב-1979) הוא שחקן קולנוע וטלוויזיה אמריקאי, הידוע בעיקר בתפקידי הטלוויזיה בסדרות "סמויים" ו"יורשת אמריקאית".

==ביוגרפיה==
קרטר הוא יליד אטלנטה, ג'ורג'יה, ובוגר אוניברסיטת וויק פורסט.<ref></ref> הוא סיים את בית הספר "לובט" בשנת 1997, חבר לכיתה של כריסטין לאקין.

== קריירה ==
מקינטייר שיחק בתפקידי הופעות אורח בסדרות הטלוויזיה "סמית'" וב-ER. הוא החל לשחק בתפקיד מפעיל ה-CIA, ליאו נאש, בסדרת הטלוויזיה "סמויים" בשנת 2010. מקינטייר לוהק לתפקיד המלאך השומר החדש בסדרת הטלוויזיה גדולה המחיים בעונה הרביעית.

== פילמוגרפיה ==
=== קולנוע ===
{| class="wikitable sortable"
! שנה
! כותרת
! תפקיד
! הערות
|-
| 2018
| לצוד את האויב
| סגן מפקד בריאן אדוארדס
|
|-
| 2013
| Australian Pilot Season
| שחקן
| סרט קצר
|-
| 2011
| כשאתה מוצא אותי
| בעל
| סרט קצר
|-
| 2010
| האמת
| ג'ונתן הצעיר
|
|-
| 2009
| הכי פחות מביניכם
| ג'יימס
|
|-
| 2008
| המשך יבוא
| החבר של שרה
| סרט קצר
|-
| 2006
| מסתובב לא נכון
| בראד
| סרט קצר
|-
|}

=== טלוויזיה ===
{| class="wikitable sortable"
! שנה
! כותרת
! תפקיד
! הערות
|-
| 2020
| Bosch
| מקסוול סוכן ה-FBI
|
|-
| 2019
| האיש במצודה הרמה
| ראס גילמור
| 3 פרקים
|-
| 2018
| אישה אמריקאית
| האריס
| עונה 1, פרק 7
|-
| 2017
| פילדלפיה זורחת
| מייק
| עונה 12, פרק 7
|-
| 2017
| NCIS
| בני סיטנו
| עונה 15, פרק 3
|-
| 2014
| ספסל
| טרנט בארבר
| תפקיד ראשי
|-
| rowspan="2" | 2013
| אנשי המחר
| ווהן
| עונה 1, פרק 2
|-
| CSI
| טיילור וינארד
| עונה 13, פרק 15
|-
| 2012–2013
| גדולה מהחיים
| לוק דניאלס
| 14 פרקים
|-
| 2012
| מרפאה פרטית
| ניק קלהון
| 3 פרקים
|-
| rowspan="2" | 2011
| תתעורר, זה יום שלישי!
| גארת' מקגיי
| עונה 1, פרק 9
|-
| CSI: ניו יורק
| כריס בויל
| עונה 7, פרק 13
|-
| 2010
| סמויים
| ליאו נאש
| 11 פרקים
|-
| 2010
| טראומה
| שחקן
| עונה 1, פרק 18
|-
| rowspan="4" | 2009
| ניפ/טאק
| וורן
| עונה 6, פרק 7
|-
| בונז
| השוטר דייוויד פו
| עונה 5, פרק 8
|-
| התחנה
| דוגמן
| עונה 1, פרק 16
|-
| המנטליסט
| בודהי אנדרוס
| עונה 2, פרק 1
|-
| 2008
| פילדלפיה זורחת
| אייס
| עונה 4, פרק 3
|-
| 2007
| יורשת אמריקאית
| ג'יי.די ברוס
| 28 פרקים
|-
| rowspan="2" | 2006
| ER
| וואלאס
| עונה 13, פרק 2
|-
| סמית'
| מתווך
| עונה 1, פרק 2
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וייק פורסט
קטגוריה:אמריקאים שנולדו ב-1979
ח'מיס אבולעפיה

ח'מיס אבולעפיה (בערבית: خميس أبو العافية; 1959 – 27 בנובמבר 2020) היה איש עסקים, עיתונאי ופרשן מדיני ערבי-ישראלי, ומבעלי "מאפיית אבולעפיה".

==ביוגרפיה==
נולד ב-1959 וגדל בשכונת עג'מי שביפו. קיבל תואר ראשון במדעי החברה והרוח מאוניברסיטת תל אביב. ב-1985 רואיין לכתבה אודותיו בשבועון "העולם הזה". בהמשך קיבל תואר במשפטים ממכללת רמת-גן ותעודה בלימודי תקשורת.

כעיתונאי, שימש אבולעפיה כתב לענייני ישראל בטלוויזיה המצרית, והגיש תוכנית רדיו ברדיו תל אביב כמו כן כתב טור במקומון "ידיעות תל אביב". היה חבר במועצת תאגיד השידור הציבורי.

ב-2013 השתתף בפרויקט מיוחד באתר "המקום הכי חם בגיהנום" שבו פרסם מילות פרידה לדולפינריום.

ב-27 בנובמבר 2020 הלך לעולמו לאחר שחלה בנגיף וירוס הקורונה. הותיר אחריו אישה ושני בנים.

==קישורים חיצוניים==
* 
* 

===כתבות שפרסם===
* 

==הערות שוליים==

קטגוריה:אנשי עסקים ישראלים
קטגוריה:אנשי תקשורת ישראלים
קטגוריה:ערבים ישראלים
קטגוריה:יפו: אישים
קטגוריה:ישראלים שנולדו ב-1959
קטגוריה:ישראלים שנפטרו ב-2020
קטגוריה:ישראלים שנפטרו במגפת הקורונה
בנטן

בנטן (באינדונזית: Banten) הוא אחד ממחוזות אינדונזיה הממוקם במערב האי ג'אווה. המחוז מכיל כ-4 ערים בכ-4 נפות שונות. המחוז הוקם באוקטובר 2000 לאחר שהופרד מהמחוז מערב ג'אווה. העיר הגדולה ביותר במחוז היא טאנגראנג, אך הבירה היא העיר סראנג.

==דמוגרפיה==
החלוקה הדתית של המחוז:

* 94.6% - מוסלמים.
* 
* 3.94% - נוצרים (2.65 פרוטסטנטים ו-1.29% קתולים)
* 
* 1.3% בודהיסטים
* 
* 0.1% הינדואים

==קישורים חיצוניים==

* 
* 

==הערות שוליים==

קטגוריה:אינדונזיה: מחוזות
מרכז ג'אווה

מרכז ג'אווה (באינדונזית: Jawa Tengah) הוא אחד ממחוזות אינדונזיה, הממוקם במרכז האי ג'אווה. המחוז הוקם באוקטובר 1945 עם עצמאות המדינה. המחוז מחולק ל-29 נפות ו-6 ערים ובירתו היא העיר סמראנג.

== היסטוריה ==
אזור מרכז ג'אווה היה מיושב עוד מהתקופה הפרהיסטורית. עד סוף המאה ה-16 הדתות הדומיננטיות במרכז ג'אווה היו ההינדואיזם והבודהיזם, אך מצב זה השתנה עם הגעת האסלאם שהפך לדת הדומיננטית.

במקום שכנו גם השלטונות ההולנדיים אשר ביססו את שלטונם באמצעות חברת הודו המזרחית ההולנדית. במהלך המלחמות הנפוליאוניות בתחילת המאה ה-19 האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה.

במרץ 1942 האימפריה היפנית כבשה את ג'אווה. רבים מן התושבים המקומיים נעצרו, עונו ואף הוצאו להורג בשרירותיות על ידי השלטון היפני, ונשים רבות הפכו לשפחות מין. כ-2.4 מיליון בני אדם מתו בג'אווה מרעב בשנים 1944–1945. לאחר המלחמה ג'אווה הפכה למוקד לחימת גרילה של בדלנים אינדונזיים.

== דמוגרפיה ==
ע"פ מפקד האוכלוסין האחרון משנת 2020 אוכלוסיית המחוז מנתה כ-36.5 מיליון תושבים, כ-98% מהם ג'אווניסים.

החלוקה הדתית של המחוז:
* 95.7% – מוסלמים
* 4.12% – נוצרים
* 0.18% – אחרים

==קישורים חיצוניים==

* 
* 

==הערות שוליים==

קטגוריה:אינדונזיה: מחוזות
Elementor

Elementor (אלמנטור) היא חברת תוכנה ישראלית, העוסקת בפיתוח כלי בניית אתרים עבור תעשיית האינטרנט. בונה האתרים של החברה נחשב לתוסף ה-WordPress הפופולרי ביותר בעולם, עם למעלה מ-12 מיליון התקנות פעילות. נכון לתחילת שנת 2024, פלטפורמת אלמנטור פעילה בלמעלה מ 10% מהאתרים עם מערכות התוכן בעולם (CMS).<ref></ref>

בסבב הגיוס המוסדי הראשון שלה, גייסה החברה 15 מיליון דולר מקרן ההון-סיכון Lightspeed Venture Partners . לפני כן רכש עשרות אחוזים מהבעלות בחברה, איש עסקים יהודי אמריקאי בשם פול פקר, תמורת 850,000 דולר.

==בונה האתרים (Elementor ו-Elementor pro)==
בונה האתרים של אלמנטור נבנה בפלטפורמת קוד פתוח, ברישיון GPLv3, והוא מאפשר למשתמשים בפלטפורמת WordPress ליצור ולעצב את האתרים באמצעות שימוש בטכניקות אינטואיטיביות כמו 'גרור-שחרר'. מלבד הגרסה החופשית שלה, מציעה אלמנטור גם גרסת פרימיום, 'אלמנטור פרו', שבה תכונות רבות נוספות ולמעלה מ-700 תוספים שעובדים עם המערכת וכן מערכת AI שעוזרת ביצירת תמונות, טקסט וקוד.

==פעילות==
אלמנטור הוכרה על ידי מגזין כלכליסט כאחד מ-50 הסטרטאפים הישראלים המבטיחים לשנת 2019.

בשנת 2019, אלמנטור רכשה את Layers WP, מותג תבניות לוורדפרס. באותה שנה אלמנטור שיתפה פעולה עם החברה A2 Hosting כדי לספק חשבונות אחסון למשתמשים שלה.

באותה שנה הוציאה אלמנטור ערכת נושא לוורדפרס בשם "Hello", מסגרת קלת משקל שתוכננה במיוחד לעבודה עם אלמנטור.<ref></ref>

בשנת 2020 פתחה אלמנטור את רשת חיפוש המומחים שלה - Experts Network for Web Creators.

בשנת 2022 רכשה אלמנטור את Strattic, סטארטאפ המפתח פתרון אחסון לאתרי וורדפרס ומציע אתר מהיר ומאובטח יותר עם פחות עומסים על השרת.

באותה שנה פתחה אלמנטור את Elementor Hosting, שירות נוח המיועד למפתחי ווב מתחילים ומאפשר את אחסון האתר בשרתי גוגל בטיפול מלא של אלמנטור.<ref></ref>

בשנת 2023 פתחה אלמנטור שירות AI המשולב בבונה האתרים שלה ומאפשר רתימת אינטליגנציה מלאכותית ביצירת תמונות, טקסט וקוד ישירות באתר עליו עובדים.<ref></ref>

בהמשך השנה עבר שירות האחסון שלה מקצה שיפורים בסיומו ממבחנים חיצוניים עולה כי האתרים המאוחסנים באלמנטור הוסטינג מובילים במקומות הראשונים במהירות עלייתם ביחס לאחסונים מובילים בשוק.<ref></ref>

בתחילת שנת 2024 פתחה אלמנטור שירות כיווץ ומיטוב תמונות שמצמצם את גודל התמונות באתר ובכך מאיץ את עלייתו.<ref></ref> בנוסף, התחילו להציע כמוצר מדף את האחסון שלהם משולב עם הפתרון הטכנולוגי של Strattic שרכשו שנתיים לפני כן, לאחסון סטטי Headless, המאיץ את פעילות האתר באופן משמעותי.<ref></ref>

==לקריאה נוספת==
* מוטי רובינשטיין, ריאיון בנעלי בית עם מייסד ומנכ"ל אלמנטור, המקום: מגזין לחרדים בעולם המעשה, גיליון 4, ספטמבר 2020, עמודים 56–60.

==קישורים חיצוניים==
* 
* 

* 
* 
* [https://www.geektime.co.il/elementor-raises-15-million-dollars/ אלמנטור מגייסת 15 מיליון דולר כדי שכל אחד יוכל לבנות אתרי וורדפרס מעוצבים בדקות] באתר גיקטיים, 26 בפברואר 2020
* 
* 

==הערות שוליים==

קטגוריה:חברות תוכנה ישראליות
קטגוריה:רמת גן: חברות
קטגוריה:ישראל: חברות שהוקמו ב-2016
צפון קאלימנטן

צפון קאלימנטן (באינדונזית: Kalimantan Utara) הוא אחד ממחוזות אינדונזיה, הממוקם בצפון האי בורנאו. המחוז מכיל כעיר אחת ו-6 נפות שונות. המחוז הוקם באוקטובר 2012. ברית המחוז היא העיר טנג'ונג סלור. צפון קאלימנטן הוא המחוז החדש ביותר והכי פחות מאוכלס באינדונזיה, והוא הוקם על מנת לזרז את פיתוח האזור ולמנוע את השפעת מלזיה הסמוכה אליו.

== דמוגרפיה ==
החלוקה הדתית של המחוז:
* 59.54% – מוסלמים
* 31.38% – פרוטסטנטים
* 7.6% – קתולים
* 1.16% – בודהיסטים
* 0.21% – אחרים

==קישורים חיצוניים==

* 

קטגוריה:אינדונזיה: מחוזות
אוכף טובוגאן

אוכף טובוגאן, או מעבר טובוגאן או אוכף טובוגן או טובוגן גאפ (באנגלית: Toboggan Gap) הוא מעבר הרים ברכס מילן שבהרי ויקטורי, באזור חוף פנל בארץ ויקטוריה, שבאנטארקטיקה.

המעבר חוצה את רכס מילן, בסמוך מצפון לפסגת טורט.

המעבר מאפשר מעבר מזחלות בין רמת הקוטב לבין הנווה של קרחון פרל הארבור.

גובהו של מעבר ההרים 2,456 מטרים מעל פני הים; ועקב זאת הוא האתר ה-854 בגובהו באנטארקטיקה.

== היסטוריה ==
=== מקור השם ===

שמו של המעבר ניתן לו על ידי המחלקה הדרומית (Southern Party) של משלחת הסקר הגאולוגי האנטארקטי של ניו זילנד (NZFMCAE), אשר חקרה את אנטארקטיקה בעונת המחקר (הקיץ האנטארקטי) 1962–1963.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA283&lpg=PA283&dq=%22Toboggan+Gap%22&source=bl&ots=5dBxcJ8XIJ&sig=ACfU3U2LYhXXacOmNeTX3JQobxJSQ27EGQ&hl=en&sa=X&ved=2ahUKEwjy54Ta4KLtAhVM_aQKHePJDcA4KBDoATABegQIARAC#v=onepage&q=%22Toboggan%20Gap%22&f=false The Ross Orogen of the Transantarctic Mountains], P 71</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15347 אוכף טובוגאן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21895 אוכף טובוגאן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=132742 אוכף טובוגאן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14758&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אוכף טובוגאן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=15347&fid=antgeo_123 תצלום לוויין של אזור אוכף טובוגאן]
* [http://distancebetween.info/toboggan_gap מחשבון מרחקים - המרחק מאוכף טובוגאן לאתרים סמוכים]
* [https://www.mindat.org/feature-6626793.html אוכף טובוגאן] באתר mindat

== הערות שוליים ==

טובוגאן
טובוגאן
פסגת ניו ייר (אנטארקטיקה)

פסגת ניו ייר (באנגלית: New Year Peak - מילולית: פסגה ראש השנה או פסגת השנה החדשה) היא פסגה גבוהה בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

הפסגה ממוקמת בצידו הצפון-מערבי של אוכף טובוגאן, שברכס מילן.

גובהה של הפסגה 2,600 מטרים מעל פני הים; הפסגה היא ההר ה-632 בגובהו באנטארקטיקה.

== היסטוריה ==
=== מקור השם ===

שמה של הפסגה הוצע על ידי ברדלי פילד (Bradley Field), שהיה גאולוג של משלחת הסקר הגאולוגית של ניו זילנד, אשר הקימה מחנה למרגלות הפסגה, בתקופת ראש השנה האזרחית בעונת המחקר (הקיץ האנטארקטי) 1981–1982.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:10673 פסגת ניו ייר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19997 פסגת ניו ייר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113997 פסגת ניו ייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10210&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ניו ייר] באתר הגאזט האנטארקטי המשווה SCAR של ממשלת אוסטרליה
* [https://peakery.com/new-year-peak-antarctica/ פסגת ניו ייר] באתר peakery (מרחקים לאתרים סמוכים)
* [https://mapcarta.com/25590100 מפת אזור פסגת ניו ייר]
* [https://www.mindat.org/feature-6622211.html פסגת ניו ייר] באתר mindat
* [https://www.meteoblue.com/en/weather/current/new-year-peak_antarctica_6622211 מזג אוויר נוכחי מעודכן בפסגת ניו ייר]
** [https://www.meteoblue.com/en/weather/14-days/new-year-peak_antarctica_6622211 תחזית מזג אוויר עדכנית ארוכת טווח עבור פסגת ניו ייר]
** [https://www.meteoblue.com/en/weather/archive/yearcomparison/new-year-peak_antarctica_6622211 סטטיסטיקות מזג אוויר ונתוני מזג אוויר היסטוריים עבור פסגת ניו ייר]

== הערות שוליים ==

ניו ייר
ניו ייר
מזרח ג'אווה

מזרח ג'אווה (באינדונזית: Jawa Timur) הוא מחוז באינדונזיה השוכן לאורך המחצית המזרחית של האי ג'אווה. המחוז הוקם באוקטובר 1950, כשנים ספורות לאחר עצמאות המדינה. המחוז מחולק ל-29 נפות ו-9 ערים, בירתו היא העיר סורבאיה.

== היסטוריה ==
עדויות ארכאולוגיות מצביעות על התיישבות בג'אווה עוד בתקופות פרהיסטוריות. האסלאם הגיע לאזור ג'אווה במהלך המאה ה-16. בתקופה זו חל שגשוג כלכלי רב באזור, והוא הפך למרכז של סחר ימי. בתקופה זו החל גם השלטון ההולנדי באינדונזיה. במהלך המלחמות הנפוליאוניות (בשנים 1811-1814) האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה.

במהלך הכיבוש היפני של האיים בזמן מלחמת העולם השנייה, מזרח ג'אווה חווה עימותים רבים בין מתנגדים מקומיים לבין השלטון היפני.

==דמוגרפיה==
ע"פ מפקד האוכלוסין האחרון משנת 2020 אוכלוסיית המחוז מנתה כ-40.6 מיליון תושבים, עובדה המציבה אותו כמחוז השני המאוכלס ביותר באינדונזיה (אחרי מערב ג'אווה), אמנם השפה הרשמית היא אינדונזית, אך השפה המדוברת במזרח ג'אווה היא שפת הג'אווה.

===דת===
* 96% – מוסלמים
* 2.4% – נוצרים
* 0.6% – בודהיסטים
* 0.5 – הינדואים
* 0.1% – קונפוציאניזם

==כלכלה==
המחוז נחשב למרכז הכלכלי של מרכז ומזרח אינדונזיה, והוא תורם למעלה מ-15% מהתוצר המקומי הגולמי. בשטח המחוז ישנה המספנה הגדולה במדינה, וכן תעשייה צבאית משמעותית. בנוסף על כך, במזרח ג'אווה ישנם מפעלים גדולים לייצור רכבות, מלט וטקסטיל.

==קישורים חיצוניים==

* 
* 

==הערות שוליים==

קטגוריה:אינדונזיה: מחוזות
ויליאם נון ליפסקומב

ויליאם נון ליפסקומב הבן (באנגלית: William Nunn Lipscomb Jr.; 9 בדצמבר 1919 – 14 באפריל 2011) היה כימאי אמריקאי, זוכה פרס נובל לכימיה לשנת 1976 "על מחקריו בעניין מבנה הבוראנים השופכים אור על בעיות במבנה הקשר הכימי".

== ביוגרפיה ==
ויליאם נון ליפסקומב נולד ב-9 בדצמבר 1919 בקליבלנד שבאוהיו. משפחתו עברה ללקסינגטון שבקנטקי בשנת 1920. ליפסקומב נשאר בקנטקי עד שסיים תואר ראשון בכימיה באוניברסיטת קנטקי בשנת 1941. בשנת 1946 סיים ליפסקומב את הדוקטורט במכון הטכנולוגי של קליפורניה. בשנים 1946–1959 לימד ליפסקומב באוניברסיטת מינסוטה. לאחר מכן, החל ללמד באוניברסיטת הרווארד, שם עבד עד שנת 1990. באותה השנה מונה ליפסקומב לפרופסור אמריטוס.

משנת 1960 היה ליפסקומב חבר באקדמיה האמריקאית לאמנויות ולמדעים. בנוסף על כך, הוא היה חבר באקדמיה הלאומית למדעים.

ליפסקומב נפטר ב-14 באפריל 2011 מדלקת ריאות בקיימברידג', מסצ'וסטס בגיל 91. היו לו כארבעה ילדים משני נישואים.

==קישורים חיצוניים==

* 
* 

קטגוריה:בוגרי אוניברסיטת קנטקי
קטגוריה:בעלי תואר דוקטור מהמכון הטכנולוגי של קליפורניה
קטגוריה:זוכי פרס נובל לכימיה
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת מינסוטה
קטגוריה:זוכי פרס נובל אמריקאים
קטגוריה:אמריקאים שנולדו ב-1919
קטגוריה:אמריקאים שנפטרו ב-2011
דאדלי הרשבאך

דאדלי רובט הרשבאך (באנגלית: Dudley Robert Herschbach; נולד ב-18 ביולי 1932) הוא כימאי אמריקאי, זוכה פרס נובל לכימיה לשנת 1986 ביחד עם ג'ון פולני ויואן לי, "על תרומתם בעניין הדינמיקה של תהליכים כימיים אלמנטריים". בחייו פרסם הרשבאך למעלה מ-400 מאמרים בכימיה ובפיזיקה; גם מזווית תאורטית וגם מזווית מעשית.

== ביוגרפיה ==
דאדלי הרשבאך נולד ב-18 ביולי 1932 בסן חוזה שבקליפורניה כבכור מבין שישה אחים. בשנים 1954–1955 סיים הרשבאך תואר ראשון ושני במתמטיקה ובכימיה באוניברסיטת סטנפורד. בשנת 1958 סיים דוקטורט בפיזיקה כימית באוניברסיטת הרווארד. כשנה לאחר מכן הצטרף הרשבך לסגל אוניברסיטת קליפורניה בברקלי. בשנת 1961 הפך לפרופסור חבר. כשנתיים לאחר מכן חזר הרשבאך להרווארד.

הרשבאך חבר באקדמיה הלאומית למדעים. בשנת 1991 קיבל את המדליה הלאומית למדעים. בנוסף על כך, הוא חבר בביטאון מדעני האטום.

==קישורים חיצוניים==

* 

קטגוריה:זוכי פרס נובל לכימיה
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:זוכי המדליה הלאומית למדעים
קטגוריה:זוכי פרס נובל אמריקאים
קטגוריה:סגל אוניברסיטת קליפורניה בברקלי
קטגוריה:אמריקאים ממוצא גרמני
קטגוריה:בוגרי אוניברסיטת סטנפורד
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1932
קטגוריה:סגל הקולג' לכימיה באוניברסיטת קליפורניה בברקלי
אירן אגאי

אירן אגאי בעמוד הראשון של עיתון דֵלִיבַּבּ בשנת [[1934]]
אירן אגאי (בהונגרית: Ágay Irén; בודפשט, 23 בפברואר 1913<ref>[https://www.familysearch.org/ark:/61903/3:1:33SQ-GPBX-LLP?i=84&wc=92SY-FMQ%3A40678301%2C54933001%2C41738101&cc=1452460 Születése bejegyezve a Budapest VII. kerületi anyakönyv 469/1913. folyószáma alatt - a 79. oldalon]</ref> – לוס אנג'לס, 3 בספטמבר 1950) הייתה שחקנית יהודייה הונגרייה. רעייתו של הבמאי היהודי-הונגרי סטיב סקיי.

== ביוגרפיה ==
אירן אגאי נולדה במשפחה יהודית כבתם של אדולף אגאי (1879-1959), מורה בבית ספר יסודי ושל מאריה שטיינר. היא נולדה כאמור בבודפשט, ברחוב פטרדי 30. הוריה נישאו ב-24 במרץ 1912 ברובע 6 בבודפשט.<ref>[https://www.familysearch.org/ark:/61903/3:1:S3HT-6MH9-9MB?i=332&cc=1452460 A házasságkötés bejegyezve a Bp. VI. ker. állami házassági akv. 385/1912. folyószáma alatt]</ref> אירן עברה מספסל הלימודים ישר לבית הספר של התאחדות השחקנים ההונגרית הארצית. היא סיימה את לימודיה בשנת 1931.

בשנים 1931 עד 1935 הייתה אמנית בתיאטרון הקומדיה של בודפשט. זכתה להצלחה בעיקר במחזות מודרניים וכן כגיבורה ראשית של סרטי קומדיות. בין היתר שיחקה עם פאל יאבור, אימרה ראדאי ודיולה קאבוש. היא הייתה גיבורה צעירה ואהובה בסרטים העליזים והקלילים של שנות ה-30 של המאה ה-20. קיבלה משימה תובענית יותר בסרט "שני האסירים", שם בנוסף לגיזי באיור גילמה דמות נשית מובילה נוספת בסיפור מלחמת העולם הראשונה של לאיוש זילאהי. ב-28 באוקטובר 1933 נישאה בבודפשט לאישטוואן (סטיב) סקיי,<ref>[https://familysearch.org/ark:/61903/3:1:S3HT-DYN7-KMN?mode=g&i=73&cc=1452460 A házasságkötés bejegyezve a Bp. VI. ker. állami házassági akv. 1570/1933. folyószáma alatt.]</ref> שהיה הבמאי של רוב סרטיה. בני הזוג היגרו לארצות הברית בשנת 1938. בשנת 1950, בצילומי סרט, התמוטטה ונפטרה כשלא הייתה אפילו בת 38. סיבת המוות הייתה יתר לחץ דם.

== תפקידי במה ==
* אלכסנדר דיומא (הבן):הגברת עם הקמליות....נישט
* לאסלו בוש פקטה:הכסף הוא לא הכל....רוז'י
* יוז'ף לנדיאל:אֶמי....אֶמי
* שאנדור הוניאדי:ריץ, 1919....אילונה
* קאופמן - פלבר:ארוחת ערב בשמונה....פאולה
* ג'ורג' ברנרד שו:קיסר וקלאופטרה....קלאופטרה

== פילמוגרפיה ==

== לקריאה נוספת ==
* [http://mek.oszk.hu/02100/02139/html/sz01/48.html אירן אגאי] בלקסיקון הונגרי לאמנות הבמה.
* [https://web.archive.org/web/20131209113345/http://szineszkonyvtar.hu/contents/a-e/agaii.htm ספריית שחקנים]

== קישורים חיצוניים ==

* [https://port.hu/adatlap/szemely/agay-iren/person-2340 אירן אגאי] a PORT.hu-n (בהונגרית)
* 

== הערות שוליים ==

קטגוריה:מהגרים מהונגריה
קטגוריה:שחקניות קולנוע וטלוויזיה יהודיות הונגריות
קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:מהגרות מהונגריה לארצות הברית
קטגוריה:הונגריות שנולדו ב-1913
קטגוריה:הונגרים שנולדו ב-1913
קטגוריה:נפטרות ב-1950
קטגוריה:הונגרים שנפטרו ב-1950
בצקת ריאות תלוית גובה

בצקת ריאות תלוית גובה (באנגלית: High-altitude pulmonary edema, או בקיצור: HAPE) היא צורה מסכנת חיים של בצקת ריאות, שאינה ממקור לבבי, המופיעה אצל אנשים בריאים בגבהים, בדרך כלל מעל 2,500 מטר מעל פני הים<ref name=Borden></ref>, אם כי בעלי גורמי סיכון עלולים לסבול מתסמינים גם בגבהים נמוכים יותר. בצקת ריאות תלוית גובה היא סיבוך של מחלת גבהים, וגורם המוות העיקרי הקשור לחשיפה לגובה רב, עם שיעורי תמותה גבוהים בהיעדר טיפול חירום הולם. באופן קלאסי, בצקת ריאות תלוית גובה מתרחשת בקרב אנשים החיים בגובה נמוך הנוסעים לגובה גבוה, אך היא נפוצה גם אצל אנשים שגרים בגובה רב, לאחר שחזרו משהייה בגובה נמוך. תסמיני בצקת ריאות תלוית גובה כוללים קוצר נשימה במנוחה, שיעול, חולשה או ירידה בביצועי הפעילות הגופנית ולחץ או גודש בחזה. סימני הבצקת כוללים חרחורים או צפצופים בהאזנה לריאות, כיחלון מרכזי, טכפניה (נשימה מהירה) וטכיקרדיה (דופק מהיר). לעיתים, בצקת ריאות תלוית גובה באה בשילוב עם בצקת מוחית תלוית גובה<ref name=":3"></ref>.

הגורם הפתו-פיזיולגי העיקרי הגורם לבצקת ריאות תלוית גובה הוא הירידה בלחץ החלקי של החמצן העורקי הנגרם כתוצאה מלחץ האוויר הנמוך בגבהים. ישנם גורמי סיכון רבים לבצקת ריאות תלוית גובה כמו מין (זכר), גורמים גנטיים, היסטוריה של בצקת ריאות תלוית גובה, קצב העלייה לגובה, חשיפה לקור, גובה השיא, עוצמת המאמץ הגופני ומצבים רפואיים בסיסיים מסוימים, כמו יתר לחץ דם ריאתי. ההמלצה העיקרית למניעת בצקת ריאות תלוית גובה היא עלייה הדרגתית בגובה. ה-Wilderness Medical Society ממליצים למטפסים לגובה של מעל 3,000 מטר לא לעלות מעל 500 מטר ביום ולכלול יום מנוה כל 3–4 ימים. אם יש קושי בביצוע ההנחיות מומלץ ימי מנוחה רבים לפני או אחרי העליות הגדולות בגבהים. התרופה הנחקרת והמועדפת ביותר למניעת בצקת ריאות תלוית גובה היא ניפדיפין, שמרחיב כלי דם ריאתיים ומונע את יתר לחץ הדם הריאתי הנגרם מהעלייה לגובה. בנוסף, מומלץ למי שעולה לגבהים במהירות להימנע מאלכוהול ותרופות שינה<ref name=WMS></ref>. הטיפול המומלץ כקו ראשון לבצקת ריאות תלוית גובה היא ירידה לגובה נמוך במהירות האפשרית ושיפור בתסמינים נראה כבר בירידה של כ-500 עד 1,000 מטר. עם זאת, במצבי בצקת קלי, לא חובה לרדת בגובה ולעיתים התחממות, מנוחה וחמצן יכולים לשפר את התסמינים.

==ראו גם==
* מחלת גבהים

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גורמים חיצוניים לתחלואה ומוות
קטגוריה:מחלות ריאה עקב גורמים חיצוניים
פארק סוקולניקי

פארק סוקולניקי (ברוסית: «Парк «Сокольники) הוא "פארק ציבורי" הממוקם ברובע סוקולניקי בצפון העיר מוסקבה על יד שער סוקולניצ'קאיה. 
== היסטוריה ==
אזור זה היה בעבר ביתם של הבזים של הצאר מהמאה ה-17 (סוקול היא המילה הרוסית לבז). הוא נוצר על ידי הצאר אלכסיי מיכאילוביץ '(אביו של פיטר הגדול), צייד נלהב שאהב לצאת לצייד באזור זה. פריסת הפארק והכבישים הנוכחית של הפארק החלה תחת הצאר פיוטר הגדול. הפארק תוכנן בתחילה בתור רשת של מבוך או סימטאות היוצאות מתוך הכניסה. לאחר הקמת ברית המועצות תוכנן הפארק מחדש בצורה של "קרני שמש" כאשר בכניסה ישנה "כיכר מעוגלת" שבתוכה מזרקה ממנה יוצאים כל השבילים אל עבר הפארק.

כיום משמש הפארק בתור "פארק רוסי טיפוסי" עם יריד, מתקני שעשועים אחרים לילדים, ודוכני מזון מהיר רבים המקובצים כולם קרוב אל הכניסה הראשית של הפארק. בקיץ הסמטאות המרכזיות הן מסה של ערוגות פרחים רשמיות בצבעים עזים, בעוד שמעמקי הפארק מהווים בית גידול לאורנים, עצי ליבנה ואלונים הפארק כולל גם מיני עצים אחרים כמו גם של עצים שאינם ילידים כגון, ארזים.

הוא הוקם בתור גן עירוני ציבורי בשנת 1878 והורחב לאחר מכן. משנת 1931 ואילך פותח בתור: "פארק תרבות ופנאי" רשמי. הפארק ששטחו שישה קילומטרים רבועים, הוא גם הרחבה של שמורת טבע גדולה יותר המשתרעת מהקצה המזרחי של רובע סוקולניקי לכביש הטבעת כביש הטבעת של מוסקבה ומעבר לו. שטח הפארק מכיל פארק שעשועים, משטח החלקה על הקרח בחורף ומרכז תערוכות בינלאומי. הוא מכיל גם את ארמון הספורט סוקולניקי.

מדי שנה בימי חג החנוכה מועמדת במרכז הפארק חנוכייה ציבורית גדולה, ע״י בית חב״ד הפועל בשכונה. באחד הימים מתקיים אירוע הדלקה בהשתתפות הרב הראשי לרוסיה ברל לזר, אנשי ממשל, וקהל רב.

== קישורים חיצוניים ==

* 

קטגוריה:רוסיה: תרבות
קטגוריה:מוסקבה: פארקים
מריו מולינה

מריו חוסה מולינה-פסקוול הנריקז (בספרדית: Mario José Molina-Pasquel Henríquez; 19 במרץ 1943 – 7 באוקטובר 2020) היה כימאי מקסיקני, זוכה פרס נובל לכימיה לשנת 1995 ביחד עם פרנק שרווד רולנד ופול קרוצן "על עבודתם על כימיה אטמוספירית, ובפרט ההיווצרות וההתפרקות של האוזון". היה ממגלי החור באוזון מעל אנטארקטיקה, והיה המדען המקסיקני הראשון שקיבל את פרס נובל לכימיה.

== ביוגרפיה ==
מריו מולינה נולד ב-19 במרץ 1943 במקסיקו סיטי שבמקסיקו. אביו היה עורך דין ושגריר מקסיקו לאתיופיה, הפיליפינים ואוסטרליה. עוד מילדותו התעניין מולינה במדעים. בשנת 1965 סיים תואר ראשון בהנדסה כימית במקסיקו. בשנת 1967 סיים לימודי תואר שני באוניברסיטת פרייבורג. בשנת 1972 מולינה הפך לדוקטור בכימיה פיזיקלית באוניברסיטת קליפורניה בברקלי.

בשנים 1974–2004 מילא מולינה שורה של תפקידי הוראה ומחקר באוניברסיטת קליפורניה באירוויין, המכון הטכנולוגי של מסצ'וסטס, המכון הטכנולוגי של קליפורניה והמעבדה להנעה סילונית בקליפורניה. ביולי 2004 הצטרף מולינה לאוניברסיטת קליפורניה בסן דייגו. החל משנת 1993 היה מולינה חבר באקדמיה הלאומית למדעים ומשנת 1996 באקדמיה הלאומית לרפואה. בשנת 2003 הצטרף לקולגיום הלאומי של מקסיקו.

בשנת 2013 קיבל את מדליית החירות הנשיאותית על ידי נשיא ארצות הברית ברק אובמה. מולינה הי הגם חבר בוועדות שונות שיעצו לאובמה בנושאי סביבה ואקלים. בתקופה זו היה מולינה היועץ לענייני אקלים של נשיא מקסיקו אנריקה פניה נייטו.

מולינה נפטר ב-7 באוקטובר 2020 במקסיקו סיטי מהתקף לב בגיל 77.

==קישורים חיצוניים==

* 
* 

קטגוריה:זוכי פרס נובל לכימיה
קטגוריה:חברי האקדמיה הלאומית למדעים של ארצות הברית
קטגוריה:מדענים מקסיקנים
קטגוריה:מהגרים ממקסיקו לארצות הברית
קטגוריה:זוכי פרס נובל מקסיקנים
קטגוריה:מקבלי מדליית החירות הנשיאותית
קטגוריה:בוגרי הקולג' לכימיה באוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל המכון הטכנולוגי של מסצ'וסטס
קטגוריה:ילידי 1943
קטגוריה:מקסיקנים שנפטרו ב-2020
הג'ימה סוגיאמה

הג'ימה סוגיאמה (יפנית: 杉山 元; 1 בינואר 1880 – 12 בספטמבר 1945) היה פילדמרשל (גנסוי) ב, אשר פעל כאחד מהמפקדים הצבאיים החשובים ביותר של האימפריה היפנית במהלך רוב מלחמת העולם השנייה. הג'ימה היה מבין התומכים המרכזיים במטה הכללי היפני להתפשטות צבאית אל דרום-מזרח אסיה ומלחמת מנע נגד ארצות הברית. הג'ימה שירת בתור ראש המטה הכללי לאורך רוב המערכה באסיה ובאוקיינוס השקט עד שפוטר בשנת 1944 בידי ראש ממשלת יפן, הידקי טוג'ו. עשרה ימים לאחר כניעת האימפריה היפנית, הג'ימה התאבד.

== ביוגרפיה ==
=== קריירה מוקדמת ===
הג'ימה סוגיאמה נולד בקוקורה, מחוז פוקואוקה, האימפריה היפנית, למשפחה סמוראים לשעבר. הג'ימה החל לימודיו באקדמיה הצבאית הקיסרית, בעוד היה בקורס קצינים גויס לפעולה במלחמת רוסיה–יפן ואחריה שב ללימודיו.

בשנת 1912 נשלח לפיליפינים (דאז בשליטת ארצות הברית) וסינגפור (דאז חלק מהאימפריה הבריטית) כנספח צבאי. הוא הועלה לדרגת מייג'ור בשנת 1913 והועבר לראג' הבריטי. הוא חזר ליפן בשנת 1918 וקודם לדרגת לוטננט קולונל. בדצמבר 1918 הודות לידע שלו על חיל האוויר הקיסרי של צבא הקיסרות הגרמנית לשעבר, הג'ימה הפך למפקד הרגימנט האווירי השני. הג'ימה הועלה לדרגת קולונל בשנת 1921, ובשנה שלאחר מכן הפך לראש השירות האווירי של הצבא הקיסרי היפני. במאי 1925 הועלה לדרגת לוטננט גנרל.

ביוני 1930 הוא הוצב בידי המטה הכללי בתור ממלא מקום סגן שר המלחמה, וכעבור חודשיים הפך רשמית לבעל תפקיד זה, עם זאת, העלאתו לדרגת סגן גנרל. במרץ 1933 שירת בתפקיד סגן שר המלחמה ומפקד שירות האוויר של הצבא היפני הקיסרי. במרץ 1936, לאחר תקרית 26 בפברואר, ניסיון הפיכה צבאית, הוא הפך לשר המלחמה. בהמשך, בנובמבר 1936, הג'ימה הועלה לדרגת גנרל.

=== מלחמת העולם השנייה ===
כאשר פרצה, עקב תקרית גשר מרקו פולו והקרב על שאנגחאי, מלחמת סין–יפן השנייה בשנת 1937, שהחלה למעשה את מלחמת העולם השנייה באסיה, פיקד הג'ימה בין השנים 1938–1939 על חיל המוצב בצפון סין ומדינת החסות היפנית במונגוליה הפנימית, מנגג'יאנג. הוא ניבא בביטחון מלא כי סין תיפול בתחילת 1938, עם הקרב על נאנג'ינג, אך הופתע מההתנגדות הנחרצת של ממשלת סין הלאומית (תחת מפלגת הקוומינטנג). בדצמבר 1939 הושב ליפן ופיקד על המוצב בארמון הקיסרי.

ב-3 בספטמבר 1940 הוא מונה לראש המטה הכללי של הצבא והחליף את הנסיך קאנין קוטוהיטו. עם התגברות המתח בין יפן למערב, הג'ימה היה בין הקצינים שתמכו במלחמה. בשנת 1943 הוא הועלה לדרגת פילדמרשל. הג'ימה תמך במתקפה על פרל הארבור ולפלישה אל דרום-מזרח אסיה נגד צרפת של וישי, האימפריה הבריטית והאימפריה ההולנדית.

עם התמוטטות החזיתות מצידה של יפן במערכה באסיה ובאוקיינוס השקט, הג'ימה הודח מתפקידו כראש המטה הכללי של הצבא ב-21 בפברואר 1944 על ידי הידקי טוג'ו; הוא מונה למפקח על האקדמיה הצבאית הקיסרית. ביולי 1945 החל הג'ימה לפקד על ארמיית שדה שנפרשה ברחבי הונשו למנוע פלישה אמריקאית למרכז יפן במסגרת תוכנית מבצע נפילה.

לאחר כניעת האימפריה היפנית, הורו להג'ימה לפרק את הצבא הקיסרי היפני כדרישת בעלות הברית. עשרה ימים לאחר הכניעה הרשמית של יפן הג'ימה התאבד במשרדו.

== ראו גם ==
* הצבא היפני הקיסרי
* כניעת האימפריה היפנית
* הנסיך קאנין קוטוהיטו

== קישורים חיצוניים ==

* [https://www.findagrave.com/memorial/173021088/hajime-sugiyama GEN Hajime Sugiyama (1880-1945) - Find A Grave Memorial]
* [https://www.tracesofwar.com/persons/68129/Sugiyama-Hajime.htm Sugiyama, Hajime - TracesOfWar.com]

קטגוריה:אנשי צבא יפנים במלחמת העולם השנייה
קטגוריה:יפנים שנולדו ב-1880
קטגוריה:יפנים שנפטרו ב-1945
Tap In

Tap In הוא סינגל שהוקלט על ידי הראפרית האמריקאית סוויטי, מתוך אלבום הבכורה העתידי שלה, Pretty Bitch Music. השיר יצא לאור ב-17 ביוני 2020, על ידי חברות התקליטים אייסי, ארטיסטרי וורלדווייד ווורנר רקורדס, כסינגל המוביל מתוך האלבום. השיר מכיל דגימה משירו של הראפר טו שורט, "Blow the Whistle" , שהופק על ידי ליל ג'ון, שהפיק גם את השיר "Freek-a-Leek" של פטיי פאבלו , אותו דגמה סוויטי בשירה, "My Type", בשנת 2019.

השיר הוא שירה השני של סוויטי, לאחר "My Type", שדורג במצעד הבילבורד הוט 100, תוך שהגיע למקום ה-20 במצעד.

== רקע ==
"Tap In" מסמן את השיר הראשון של סוויטי ללא אמן אורח מאז "My Type" משנת 2019; היא הסבירה שעליה להתמקד בפיתוח האמנים שלה כי זה משהו שהיא נאבקה בו.<ref name="Complex"></ref> סוויטי הצהירה כי טו שורט הוא אחד מהראפרים האהובים עליה,<ref name="Sac"></ref> והיא חוששת שהוא לא יאהב את השיר, אולם היא קיבלה את ברכתו על הדגימה.<ref name="Complex" /> השיר הוצג בתצוגה מקדימה לראשונה בעמוד האינסטגרם של סוויטי,<ref name="SD"></ref> והושק יומיים לאחר מכן ברדיו "" של אפל מיוזיק עם זיין לואו.<ref name="Uproxx"></ref>

== וידאו קליפ ==
הווידאו קליפ הרשמי של השיר פורסם יחד עם הסינגל עצמו ב-17 ביוני 2020. סוויטי ציינה כי בקליפ "יש כורו, המראה משוגע. הזוהר שלי פשוט ממש חמוד" ואמרה שהתדמית שלה בקליפ היא איך שהיא התלבשה בתיכון; מכנסיים רחבים וחולצת טריקו משוחררת. היא מציגה ציפורמיים אדומות, שיער ארוך ועגילי חזרן בוויזואליות,<ref></ref> הכוללת כוריאוגרפיה של ריקודים על מגרש כדורסל.<ref></ref>

== הופעות חיות ==
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Best Friend" ן-"Out Out".

== רמיקס ==
ב-28 באוגוסט 2020, פורסם רמיקס לשיר בהשתתפות הראפר והזמר האמריקאי פוסט מאלון והראפרים האמריקאים דה-בייבי וג'ק הארלו.<ref></ref> סוויטי פרסמה טיזר לרמיקס ברשתות החברתיות עשרה ימים לפני כן.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
|2020
|פרסי הווידאו קליפים של MTV
|שיר הקיץ
|
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
|17 ביוני 2020
|הזרמת מוזיקה • הורדה דיגיטלית
| rowspan="2" |אייסי • ארטיסטרי • וורנר
|<ref></ref>
|-
!ארצות הברית
|11 באוגוסט 2020
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סוויטי
קטגוריה:שירי פוסט מאלון
קטגוריה:שירי דה-בייבי
קטגוריה:שירי ג'ק הארלו
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי לאנצ'מאני לואיס
קטגוריה:שירים שנכתבו על ידי דה-בייבי
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:סינגלים בהוצאת וורנר רקורדס
טוק טוקאן

טוק טוקאן (באנגלית: Toucan Tecs) היא סדרת טלוויזיה בריטית מונפשת לילדים, שהופקה והונפשה על ידי Cartwn Cymru, S4C ו-Yorkshire Television. הסדרה עוקבת אחר שני טוקניים מואנשים שטסים ברחבי העולם ופותרים פשעים.

הסדרה שודרה במקור בערוץ CITV החל משנת 1990 עד 1993. בישראל הסדרה שודרה בדיבוב עברי בערוץ 2 תחת הזכיינית רשת מדיה החל משנת 1993 עד 1994. לסדרה הופקה עונה אחת הכוללת 26 פרקים באורך 10 דקות.

== תקציר העלילה ==
הסדרה עוקבת אחר שני טוקניים מואנשים, זיפי וזאק, אשר במקום לחיות בג'ונגל הם טסים ברחבי העולם ופותרים פשעים שעושים הברווזים המטורפים, ברווזים שאוהבים לפגוע באחרים, באמצעות המכונות המעופפות שלהם.

== דמויות ==
* זיפי – המוח בצמד "טוק טוקאן", אשר תמיד מעלה תוכניות. בכל מקום שהוא מסתובב בעולם הוא חובש כובע שמתאים לארץ.
* זאק – שותפו של זיפי לצמד "טוק טוקאן", אשר מבצע איתו את התוכניות. הוא מרכיב משקפיים כחולים.
* סמסון – חלזון שמספק לצמד "טוק טוקאן" ציוד לביצוע התוכניות שלהם.
* פיפי – ברווזה מלאה שמספקת כלי תחבורה לצמד "טוק טוקאן".
* מנהיג אדום – מנהיג הברווזים המטורפים.

== מדבבים ==
הדיבוב העברי בוים והופק על ידי שפרירה זכאי.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|זיפי
|פיליפ ויטצ'רץ'
|שמעון כהן
|-
|זאק
|טוני רובינסון
|יהויכין פרידלנדר
|-
|סמסון
|פיטר הוקינספיליפ ויטצ'רץ' (פרקים מאוחרים)
| rowspan="2" |חן חגי
|-
|מנהיג אדום
| rowspan="2" |קייט לי
|-
|פיפי
|שרית סרי
|}
בנוסף דיבבו בדיבוב העברי אלון זמק, עמית גור ושפרירה זכאי.

== קישורים חיצוניים ==

* 

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:ערוץ 2: תוכניות רכש
קטגוריה:סדרות טלוויזיה בריטיות שעלו לשידור בשנות ה-1990
רחל שגיא

רחל שגיא (נולדה ב-1944) היא סופרת, מרצה לחינוך לשיטות מחקר ולסטטיסטיקה באוניברסיטת בר-אילן ובמכללה האקדמית אשקלון, וחוקרת במכון מופ"ת שבמכללת לוינסקי לחינוך.
==ביוגרפיה==
שגיא נולדה בתל אביב, אמא חנה לוין, הייתה בת למשפחה דתית שעלתה מהעיר חמיילניק, אביה היה חבר אצ"ל. בתיכון למדה בבית הספר צייטלין, הייתה חברה בתנועת הנוער בני עקיבא ושירתה בצבא בגרעין נח"ל דתי.

שגיא היא בעלת דוקטורט בחינוך מאוניברסיטת בר-אילן.
===מחקר אקדמי===
מחקריה של שגיא עוסקים בחינוך לחיים משותפים ושלום, ברווחה נפשית של מתבגרים ומורים ובהתפתחות מקצועית של מורי מורים וסטודנטים להוראה. פרסמה מאמרים בכתבי עת אקדמיים, פרסמה והייתה שותפה לעריכה ולכתיבה של ספרים אקדמיים העוסקים בהכשרת מורים ובחינוך.

בשנת 2011, הייתה שותפה לעריכת הספר "אני מרגיש לגמרי לבד בסיפור הזה", קובץ מחקרים על התמודדות צעירים בישראל עם מצבי לחץ ומצוקה.

בשנת 2017, הייתה שותפה לעריכת הספר "על מדים אני מלך", שנכתב בעקבות מחקר שנערך על ידי צוות חוקרים ממכללת לוינסקי בשיתוף עם חיל החינוך והנוער, על המעורבות החברתית של הצבא בשילוב אוכלוסיות ייחודיות בשירות הצבאי.

בשנת 2020, כתבה וערכה את הספר "חינוך במרחבים רב־תרבותיים" בהוצאת רסלינג, סיכם מחקרים שבחנו השפעה של מצבים רב-תרבותיים בחינוך, שבהם לדוגמה מורה ערבי מלמד בבית ספר יהודי, מורה דתי מלמד בבית ספר חילוני, וכן הלאה.

===כתיבה ספרותית===
בשנת 1992, פרסמה שגיא את הספר הראשון שלה, "להיות אחת", ספר שירים בהוצאת במות לספרות ולאמנות. ספרה "להיות אמי" התפרסם בנובמבר 2016. לאחר מות אמה, חנה מנדל־לוין. היא מצאה את יומנה, ובסיוע רשימות נוספות ומכתבים שהותירה אמה, המשיכה את כתיבת היומן מהמקום שבו עצר. הספר מתאר את קורותיה בתל אביב של אמצע המאה הקודמת. בסוף 2017 התפרסם ספרה "בוסית של יום ראשון", שכתבה בעקבות שיחות שניהלה עם עוזרת הבית שלה. ספרה "תודה שאת איתי" שיצאה לאור ב-2020, יצא לאור תחילה בשם "זין יקר" תחת שם העט שרון כהן.

בנוסף פרסמה שגיא שני ספרים אוטוביוגרפיים בהוצאה עצמית, ברשת מנדלי מוכר ספרים ברשת.
==ספרים==
* להיות אחת, הוצאת במות לספרות ולאמנות, 1992.
* להיות אמי: זיכרונותיה של חנה מנדל־לוין (פלשתינה־א"י 1938 – ישראל 1953), הוצאת עולם חדש, 2016.
* ברחל בתך הבכורה, הוצאת מנדלי מוכר ספרים, 2016.
* בוסית של יום ראשון - סיפורן של עוזרות בית בישראל, הוצאת פרדס,2017.
* צמודים, הוצאת מנדלי מוכר ספרים, 2019.
* תודה שאת איתי, הוצאת פרדס, 2020.
==קישורים חיצוניים==
* 

==הערות שוליים==

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות בני עקיבא
קטגוריה:בוגרי בני עקיבא
קטגוריה:חברי גרעיני נח"ל
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: חינוך
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1944
קטגוריה:ישראלים שנולדו ב-1944